Huszonöt éves működését ünnepelte szombaton a palicsi Vigadóban a Vajdasági Magyar Művelődési Szövetség. Az ünnepi műsorban Negyed évszázad a délvidéki magyar kultúra szolgálatában címmel Dudás Károly, a szövetség tiszteletbeli elnöke emlékezett meg az elmúlt időszakról, valamint magyarországi, erdélyi és szlovákiai meghívottak is felszólaltak. Az esten köszöntötték a szövetség új elnökét, Sutus Áront is.